**РЕЦЕНЗИЯ**

**от проф. дн Лучия Малинова Ангелова, СУ ”Св. Кл. Охридски”, ФНОИ, катедра „Предучилищна и медийна педагогика”**

**за дисертационен труд на тема:**

**Ролята на художествената литература за преодоляване на негативните емоции при деца със и без специални образователни потребности**

за присъждане на образователна и научна степен „Доктор“

 област на висше образование 1. Педагогически науки

професионално направление 1.2 Педагогика

**Докторант: Димитра Панделис Баила**

 Със заповед № PД38-296 от 25.06.2019.г. на Ректора на СУ съм определена за член на научното жури за осигуряване на процедура за защита на дисертационен труд на тема: **„РОЛЯТА НА ХУДОЖЕСТВЕНАТА ЛИТЕРАТУРА ЗА ПРЕОДОЛЯВАНЕ НА НЕГАТИВНИ ЕМОЦИИ ПРИ ДЕЦА СЪС И БЕЗ СПЕЦИАЛНИ ОБРАЗОВАТЕЛНИ ПОТРЕБНОСТИ”** с автор **Димитра Панделис Баила**. Представеният от докторанта комплект материали на хартиен носител e в съответствие с Правилника за условията и реда за придобиване на научни степени и заемане на академични длъжности на СУ.

 Дисертационният труд е в обем от 248 страници на основното тяло и се състои от въведение, 7 глави, заключение, приноси, списък на литературата и две приложения.

 **Темата** на представената дисертация предполага разкриване специфичното съдържание на негативните емоции, проявяващи се при деца с и без специални образователни потребности (в сравнителен план); разкриване на възможностите на възприемането на художествената литература от деца с и без специални образователни потребности (в сравнителен план). Ето защо **актуалността** на дисертационния труд е по отношение работата на учителите за подобряване качеството на образованието в детската градина. Важно се оказва, че дисертационното изследване е осъществено с деца от предучилищната възраст с модели на поведение чрез основите на нравственото съзнание.

 Прави впечатление, че основния интерес за **Димитра Баила** към тази тема всъщност е вътрешна мотивация - всички сме преживявали трудни времена или в детството ни, или в живота ни като възрастни, или дори и в двата случая, но най-важното, върху което трябва да се наблегне, е, че винаги има начин да се преодолеят негативните периоди, за да достигнем до положителните такива. За децата, особено за малките деца, и още по-специално за децата със специални образователни потребности, това е труден път за изминаване, но винаги има светлина в края на тунела. За нея предучилищната възраст със сигурност е един от най-важните периоди на живота на индивида. След пренаталното развитие, раждането и първите години от живота, предучилищният период започва да разкрива предизвикателствата пред всички: родители, настойници, лицата, полагащи грижи за тези деца, учители в предучилищна възраст, братя и сестри, приятели и роднини. Ето защо емоционалната област на развитие включва обучение за взаимодействие с други хора, за разбиране и контрол на личните емоции. Така се представят емоционалните аспекти, социалните аспекти и по този начин **Димитра Баила** говори за социалноемоционално развитие. Според нея литературата помага на малките деца да развият своята емоционална интелигентност и креативност чрез подхранване и разширяване на въображението им. Литературните произведения на изкуството трябва да бъдат въображаеми и оригинални книги, които насърчават децата да се запознават с различни теми и да се ангажират с дизайн и интерактивност, както и да насърчават развитието на вътрешните си въображения. Литературните произведения помагат на децата да разбират правилното и неправилното, не чрез директно преподаване, но чрез намеса и намиране на морала в историята, обикновено с помощта на възрастен - като учител, родител или друг помощник. Ето защо за **Димитра Баила** литературата може да бъде начин, по който да се помогне на децата със специални образователни потребности, да се чувстват по-добре и само да помагат на типично развиващите се деца да подхождат с повече разбиране към тях.

 Поради факта, че има много литературни произведения за деца в предучилищна възраст – приказки, книги с комикси, илюстрирани книги, стихове, скици, фолклорни приказки и други, които са посветени за деца и се очаква да се съсредоточат върху емоционалното състояние на децата в предучилищна възраст и справянето с техните негативни емоции, които те биха могли да изпитат в живота досега прави задачата за подбор на най-подходящите, за изследователската визия – литература, произведения.

 Целта на изследването е да покаже как конкретно избраните детски литературни произведения, могат да бъдат използвани като средство и инструмент за развитие на позитивни емоционални нагласи и за намаляване на негативните емоции, чрез трансформирането им в положителни.

 Задачи на изследването са:

 Чрез изследване на различни научни източници, да се разкрие и анализира в теоретичен аспект психологическото развитие на децата в предучилищна възраст, особено в областта на емоционалното регулиране при деца с типично развитие, както и при деца със специални образователни потребности; Разкриване на ролята на литературата в цялостното развитие на децата и по-специално в процеса на преодоляване на негативните емоции при децата; Да се избере и приложи изследователски набор и процедура, за да проучи нивото на емоционално регулиране при децата; Да се разработи и приложи образователна програма, базирана на специално подбрани литературни произведения, насочена към преодоляване на негативните емоции и превръщането им в положителни при децата в предучилищна възраст, като се имат предвид спецификите на децата със специални образователни потребности.; Да се анализират всички данни, получени чрез изследователските процедури и да се представят резултатите с помощта на статистически методи, за да се определи дали детското педагогическо взаимодействие, с някои специфично подбрани възрастовоориентирани литературни произведения, с подходящи за възрастта педагогически методи, ще подпомогне процеса на трансформиране на негативните емоции на някои деца в положителни.

 Водеща изследователска хипотеза е: Предполага се, че запознаването на децата чрез подходящи педагогически методи, съобразени с възрастта, с някои специално подбрани литературни произведения, би спомогнало за процеса на превръщане на негативните емоции на децата в положителни.

 **Целта, хипотезата, научно-изследователските задачи и диагностичните методи** са обвързани с основната идея на изследването и са логически взаимосвързани.

 Резултатите показват, че приказките и произведенията на литературата като цяло и разработването им при деца, могат да бъдат значим педагогически инструмент на децата (независимо дали имат СОП или не), как да превърнат негативните си емоции в по-позитивни и как да се подобрят техните общи умения. Приказките и особено тези с положителен край, показват на малките деца как да управляват собствените си емоции и как да използват своите различни социални и комуникационни умения в различна среда. Дори когато все още има различия между групите, децата в експерименталната група след края на програмата с произведенията на литературата, имат по-благоприятни резултати от децата в контролната група. Това може да е показателно, че такава програма може би се нуждае от повече време през учебната година (повече месеци, отколкото сме я провели ние) или повече време през седмицата, за да покаже желаните резултати.

 В заключение, се доказва основната хипотеза на изследването, а именно, че запознаването на децата чрез възрастово подходящи педагогически методи с някои специално подбрани литературни произведения за деца, би помогнало при процеса на превръщане на някои негативни емоции на децата в положителни. Освен това се доказва, че и децата със СОП, и децата без СОП ще бъдат повлияни от детската литература и ще покажат по-добро регулиране на емоциите. Също така, **Димитра Баила** счита, че ще има подобрение в поведението на децата в различни области на развитие (внимание, концентрация, възприятие, комуникация на продуктивната дейност и социални умения) чрез данните, събрани чрез изследователските методи.

 От практическа гледна точка, приносите са свързани главно с разработената образователна програма, предназначена за деца - типично развиващи се и със специални образователни потребности - на възраст от 4 до 6 години. Целта на програмата е да помогне на децата да преживеят по-леко своите негативни емоции, като ги трансформира в положителни такива, но също така и да им помогне да намалят скритата причина за тези негативни емоции. Оценка на ефективността на програмата: 1. Изграждане на психологически репертоар; 2. Разширяване на репертоара на мислите и действията; 3. Повишаване на устойчивостта.

 Бих могла да направя конкретни бележки само по отношение на част от използваните диагностични методи, но те не се отразяват пряко по отношение на цялостното изследване.

 Дисертационният труд отговаря на изискванията на ЗРАСРБ, на Правилника за неговото приложение, както и на Правилника за условията и реда за придобиване на научни степени и заемане на академични длъжности в СУ „Св. Климент Охридски”.

 Приложеният към него автореферат отразява същността на изследването и коректно представя приносите от него.В него е включена обективна справка за научните приноси. Отразена е публикационната активност на Димитра Баила: три заглавия на английски език (едно в съавторство с научния ръководител), като всички са в научни издания на СУ „Св.Климент Охридски“. Тяхното съдържание отразява части от дисертационното изследване.

 Поради гореизложеното, убедено давам своята ***положителна оценка*** за проведеното изследване, представено от рецензираните по-горе дисертационен труд, автореферат, постигнати резултати и приноси, и ***предлагам на почитаемото научно жури*** ***да присъди образователната и научна степен ‘доктор’*** на **Димитра Панделис Баила** в област на висше образование: ***1. Педагогически науки***, професионално направление ***1.2. Педагогика***.

София,

15.09.2019 г. проф.дн Лучия Малинова